Α4-0108/95

Πρόταση κανονισμού (ΕΚ) του Συμβουλίου για πέμπτη προσαρμογή του καθεστώτος ενίσχυσης για το βαμβάκι που καθιερώθηκε με το πρωτόκολλο αριθ. 4 που προσαρτήθηκε στην Πράξη προσχώρησης της Ελλάδας (COM(95)0035 - C4-0109/95 - 95/0061(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τρίτη αιτιολογική σκέψη

>Αρχικό κείμενο>

ότι, αντίθετα, για να μην επεκταθεί η επέκταση της εν λόγω καλλιέργειας στις λιγότερο κατάλληλες για την καλλιέργεια αυτή περιοχές αφενός και αφετέρου για να μην προκληθεί αύξηση των δαπανών, θα πρέπει να μειωθεί η τιμή στόχου κατ´ αναλογία με την αύξηση της μέγιστης εγγυημένης ποσότητας, καθώς και να καταργηθούν τα όρια της μείωσης της ενίσχυσης σε περίπτωση υπέρβασης της μέγιστης εγγυημένης ποσότητας[semigr ] ότι, κατά τον καθορισμό της τιμής στόχου είναι απαραίτητο να ληφθεί υπόψη η προσαρμογή των τιμών σε Εcu, η οποία προβλέπεται από τον κανονισμό (ΕΟΚ) αριθ. 150/95 του Συμβουλίου της 23ης Ιανουαρίου 1995 που τροποποιεί τον κανονισμό (ΕΟΚ) αριθ. 3813/92 σχετικά με τη λογιστική μονάδα και τις ισοτιμίες που πρέπει να εφαρμόζονται στο πλαίσιο της Κοινής Γεωργικής Πολιτικής[semigr ]

>Κείμενο μετά την ψηφοφορία στο ΕΚ>

ότι, αντίθετα, για να μην επεκταθεί η επέκταση της εν λόγω καλλιέργειας στις λιγότερο κατάλληλες για την καλλιέργεια αυτή περιοχές αφενός και αφετέρου για να μην προκληθεί αύξηση των δαπανών, θα πρέπει να μειωθεί η τιμή στόχου κατά 5% και να διατηρηθεί ο ετήσιος καθορισμός ενός ορίου για τη μείωση της ενίσχυσης σε περίπτωση υπέρβασης της μέγιστης εγγυημένης ποσότητας[semigr ] ότι, κατά τον καθορισμό της τιμής στόχου είναι απαραίτητο να ληφθεί υπόψη η προσαρμογή των τιμών σε Εcu, η οποία προβλέπεται από τον κανονισμό (ΕΟΚ) αριθ. 150/95 του Συμβουλίου της 23ης Ιανουαρίου 1995 που τροποποιεί τον κανονισμό (ΕΟΚ) αριθ. 3813/92 σχετικά με τη λογιστική μονάδα και τις ισοτιμίες που πρέπει να εφαρμόζονται στο πλαίσιο της Κοινής Γεωργικής Πολιτικής[semigr ]

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι, προκειμένου να αποφεύγονται οι υπερβολικές διακυμάνσεις της μείωσης της τιμής στόχου που εφαρμόζεται σε περίπτωση υπέρβασης της μέγιστης εγγυημένης ποσότητας, πρέπει να προβλεφθεί ένα ανώτατο όριο στο επίπεδο της μείωσης[semigr ]

(Τροπολογία 3)

Τέταρτη αιτιολογική σκέψη

>Αρχικό κείμενο>

ότι για λόγους δημοσιονομικής διευκόλυνσης και ισότητας μεταξύ των εμπορευομένων, θα πρέπει να καταργηθεί κάθε αναβολή της μείωσης της ενίσχυσης[semigr ]

>Κείμενο μετά την ψηφοφορία στο ΕΚ>

ότι για λόγους ισότητας μεταξύ των εμπορευομένων, και προκειμένου να εξασφαλισθεί η ισότιμη μεταχείριση των διαφόρων γεωργικών τομέων, πρέπει να διατηρηθεί το δημοσιονομικό στάτους κβο σε ό,τι αφορά τις πιστώσεις που διατίθενται για τον τομέα του βαμβακιού, ούτως ώστε η ενδεχόμενη εξοικονόμηση πόρων κατά τη διάρκεια μιας περιόδου εμπορίας να μπορεί να ληφθεί υπόψη κατά τις επόμενες περιόδους, επιφέροντας μείωση των ενδεχομένων κυρώσεων[semigr ]

(Τροπολογία 4)

Πέμπτη αιτιολογική σκέψη

>Αρχικό κείμενο>

ότι οι διαφορές ως προς την εξέλιξη της παραγωγής στα κράτη μέλη παραγωγούς είχαν ως αποτέλεσμα να παρατηρηθούν ορισμένες άδικες συνέπειες όσον αφορά τη λειτουργία του συστήματος των σταθεροποιητών[semigr ] ότι για τη θέσπιση ενός δικαιότερου συστήματος θα πρέπει να προβλεφθεί ότι η μείωση της ενίσχυσης σε περίπτωση υπέρβασης της μέγιστης εγγυημένης ποσότητας μέχρις ποσοστού 10%, θα εφαρμόζεται ισομερώς στα κράτη μέλη παραγωγής και ότι, στην περίπτωση που η υπέρβαση είναι μεγαλύτερη από 10% τα υπεύθυνα κράτη μέλη θα υπόκεινται σε συμπληρωματική μείωση[semigr ] ότι θα πρέπει ωστόσο να προβλεφθεί, για τα κράτη μέλη που είναι δυνητικά κράτη παραγωγής βάμβακος η δυνατότητα να αναπτύξουν την εν λόγω καλλιέργεια, καθορίζοντας ένα επίπεδο παραγωγής στο οποίο δεν εφαρμόζεται το σύστημα των σταθεροποιητών[semigr ]

>Κείμενο μετά την ψηφοφορία στο ΕΚ>

ότι οι διαφορές ως προς την εξέλιξη της παραγωγής στα κράτη μέλη παραγωγούς είχαν ως αποτέλεσμα να παρατηρηθούν ορισμένες άδικες συνέπειες όσον αφορά τη λειτουργία του συστήματος των σταθεροποιητών[semigr ] ότι για τη θέσπιση ενός δικαιότερου συστήματος θα πρέπει να προβλεφθεί η μείωση της ενίσχυσης σε περίπτωση υπέρβασης της μέγιστης εγγυημένης ποσότητας, και ότι η μείωση αυτή θα εφαρμόζεται για το κάθε ένα από τα κράτη μέλη των οποίων η παραγωγή υπερέβη την εθνική εγγυημένη ποσότητα[semigr ] ότι θα πρέπει ωστόσο να προβλεφθεί, για τα κράτη μέλη που είναι δυνητικά κράτη παραγωγής βάμβακος η δυνατότητα να αναπτύξουν την εν λόγω καλλιέργεια, καθορίζοντας ένα επίπεδο παραγωγής στο οποίο δεν εφαρμόζεται το σύστημα των σταθεροποιητών[semigr ]

(Τροπολογία 5)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι στα πλαίσια της ανανέωσης του αγροτικού πληθυσμού θα πρέπει να προβλεφθεί ένα συμπλήρωμα ενίσχυσης για τους μικρούς παραγωγούς[semigr ] ότι πρέπει να συνεχισθεί η υποστήριξη προς τους μικρούς παραγωγούς, και ότι, προς τον σκοπό αυτό, απαιτείται να εφαρμοσθούν ειδικά προγράμματα υπέρ των μικρών παραγωγών στο πλαίσιο του κανονισμού (ΕΟΚ) 389/82(1) περί ομάδων παραγωγών και των ενώσεών τους στον τομέα του βάμβακος[semigr ]

- -------------

(1) ΕΕ L 51 της 23.2.1982, σ. 1

(Τροπολογία 6)

Έκτη αιτιολογική σκέψη

>Αρχικό κείμενο>

ότι, για να παρασχεθεί η δυνατότητα στους εμπορευόμενους να καταρτίσουν προγράμματα παραγωγής και μεταποίησης σε περισσότερο μακροπρόθεσμη βάση, θα πρέπει να μην καθορίζεται πλέον σε ετήσια βάση η τιμή στόχου καθώς και η ελάχιστη τιμή που πρέπει να καταβάλλεται στον παραγωγό, έτσι ώστε να του εξασφαλίζεται το όφελος της ενίσχυσης[semigr ]

>Κείμενο μετά την ψηφοφορία στο ΕΚ>

ότι, για να παρασχεθεί η δυνατότητα στους εμπορευόμενους να καταρτίσουν προγράμματα παραγωγής και μεταποίησης σε περισσότερο μακροπρόθεσμη βάση, θα πρέπει να εξακολουθήσει να καθορίζεται σε ετήσια βάση η τιμή στόχου καθώς και η ελάχιστη τιμή που πρέπει να καταβάλλεται στον παραγωγό, έτσι ώστε να του εξασφαλίζεται το όφελος της ενίσχυσης, και ότι για τον καθορισμό των τιμών αυτών πρέπει να λαμβάνεται υπόψη η εξέλιξη του κόστους παραγωγής[semigr ]

(Τροπολογία 8)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι είναι σκοπιμότερο η διεθνής τιμή του βαμβακιού να καθορίζεται κατά τρόπο αντικειμενικό, με βάση την τιμή των βαμβακερών ινών στη διεθνή αγορά και με την εφαρμογή του δείκτη Α του Λίβερπουλ[semigr ]

(Τροπολογία 9)

Αιτιολογική σκέψη 6β (νέα)

>Κείμενο μετά την ψηφοφορία στο ΕΚ>

ότι, λόγω της αυξανόμενης σημασίας της βαμβακοκαλλιέργειας και των ιδιαιτεροτήτων που παρουσιάζει η διαχείριση του κοινοτικού καθεστώτος ενισχύσεων, ενδείκνυται να μετατραπεί η Επιτροπή Διαχείρισης Λίνου και Καννάβεως σε Επιτροπή Ινών, με ειδικό τμήμα για το βαμβάκι[semigr ]

(Τροπολογία 10)

ΑΡΘΡΟ 2

Άρθρο 2, παράγραφοι 1 και 2 (Κανονισμός (ΕΟΚ) 1964/87)

>Αρχικό κείμενο>

1. Θεσπίζεται μια μέγιστη εγγυμένη ποσότητα (ΜΕΠ) για την οποία χορηγείται η ενίσχυση που αναφέρεται στο σημείο 3 του πρωτοκόλλου αριθ. 4 για το βαμβάκι. Η ποσότητα αυτή καθορίζεται για κάθε περίοδο εμπορίας σε 947.000 τόνους μη εκκοκισμένου βάμβακος.

2. Η ΜΕΠ κατανέμεται ως εξής μεταξύ των κρατών μελών (Εθνική Εγγυημένη Ποσότητα - ΜΕΠ):

Ισπανία: 249.000 τόνοι

Ελλάδα: 698.000 τόνοι.

>Κείμενο μετά την ψηφοφορία στο ΕΚ>

1. Θεσπίζεται μια μέγιστη εγγυμένη ποσότητα (ΜΕΠ) για την οποία χορηγείται η ενίσχυση που αναφέρεται στο σημείο 3 του πρωτοκόλλου αριθ. 4 για το βαμβάκι. Η ποσότητα αυτή καθορίζεται για κάθε περίοδο εμπορίας σε 1.300.000 τόνους μη εκκοκισμένου βάμβακος.

2. Η ΜΕΠ κατανέμεται ως εξής μεταξύ των κρατών μελών (Εθνική Εγγυημένη Ποσότητα - ΜΕΠ):

Ισπανία: 300.380 τόνοι

Ελλάδα: 1.000.000 τόνοι.

(Τροπολογία 11)

ΑΡΘΡΟ 2

Άρθρο 2, παράγραφος 3 (Κανονισμός (ΕΟΚ) 1964/87)

>Αρχικό κείμενο>

3. Με την επιφύλαξη της παραγράφου 4, εάν κατά τη διάρκεια μιας περιόδου εμπορίας, η πραγματική παραγωγή υπεβαίνει την ΜΕΠ, η τιμή στόχου για την εν λόγω περίοδο εμπορίας προσαρμόζεται ως εξής:

>Κείμενο μετά την ψηφοφορία στο ΕΚ>

3. Με την επιφύλαξη της παραγράφου 4, εάν κατά τη διάρκεια μιας περιόδου εμπορίας, η πραγματική παραγωγή υπεβαίνει την ΜΕΠ, η τιμή στόχου για την εν λόγω περίοδο εμπορίας προσαρμόζεται ως εξής:

>Αρχικό κείμενο>

- σε περίπτωση υπέρβασης της ΜΕΠ μέχρι ποσοστού 10% η τιμή στόχου μειώνεται κατά ποσοστό ίσο με το ήμισυ του ποσοστού της υπέρβασης,

>Κείμενο μετά την ψηφοφορία στο ΕΚ>

- διαγράφεται

>Αρχικό κείμενο>

- σε περίπτωση υπέρβασης της ΜΕΠ πέραν του 10%, επιβάλλεται συμπληρωματική μείωση της τιμής στόχου σε ολόκληρο το κράτος μέλος στο οποίο η παραγωγή υπερβαίνει την ΜΕΠ, μείωση που επαυξάνεται κατά 10%. Η εν λόγω συμπληρωματική μείωση καθορίζεται αφενός λαμβάνοντας υπόψη την υπέρβαση της ΜΕΠ και αφετέρου κατ´ αναλογία της απόκλισης μεταξύ της πραγματικής παραγωγής κάθε κράτους μέλους και της ΕΕΠ για το εν λόγω κράτος μέλος.

>Κείμενο μετά την ψηφοφορία στο ΕΚ>

- σε περίπτωση υπέρβασης της ΜΕΠ, επιβάλλεται μείωση της τιμής στόχου σε κάθε κράτος μέλος στο οποίο η παραγωγή υπερβαίνει την ΜΕΠ. Η εν λόγω μείωση καθορίζεται αφενός λαμβάνοντας υπόψη την υπέρβαση της ΜΕΠ και αφετέρου κατ´ αναλογία της απόκλισης μεταξύ της πραγματικής παραγωγής κάθε κράτους μέλους και της ΕΕΠ για το εν λόγω κράτος μέλος.

>Αρχικό κείμενο>

Οι μειώσεις που πρέπει να επιβάλλονται καθορίζονται σύμφωνα με τη διαδικασία που προβλέπεται στο άρθρο 120 του κανονισμού (ΕΟΚ) αριθ. 1308/70 του Συμβουλίου, όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ.

>Κείμενο μετά την ψηφοφορία στο ΕΚ>

Οι μειώσεις που πρέπει να επιβάλλονται καθορίζονται σύμφωνα με τη διαδικασία που προβλέπεται στο άρθρο 120 του κανονισμού (ΕΟΚ) αριθ. 1308/70 του Συμβουλίου, όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, και σε τρόπο ώστε, σε ό,τι αφορά τις δαπάνες που βαρύνουν τον προϋπολογισμό του ΕΓΤΠΕ, η ενδεχόμενη εξοικονόμηση πόρων κατά τη διάρκεια μιας περιόδου εμπορίας λόγω μη υπέρβασης της μέγιστης εγγυημένης ποσότητας, ή λόγω διακυμάνσεων της διεθνούς τιμής, να μπορεί να ληφθεί υπόψη κατά τις επόμενες περιόδους, επιφέροντας μείωση των ενδεχομένων κυρώσεων. Ανεξαρτήτως των διατάξεων των προηγουμένων παραγράφων το Συμβούλιο, για κάθε περίοδο εμπορίας, καθορίζει, σύμφωνα με τη διαδικασία που προβλέπει το άρθρο 43 της Συνθήκης και λαμβάνοντας υπόψη την εξέλιξη της παραγωγής, ένα ανώτατο όριο μείωσης των ενισχύσεων. Για την περίοδο 1995/1996, η εν λόγω μείωση του ύψους των ενισχύσεων δεν μπορεί να υπερβεί το 25% της τιμής στόχου.

(Τροπολογία 12)

ΑΡΘΡΟ 2

Άρθρο 2, παράγραφος 4α (νέα) (Κανονισμός (ΕΟΚ) 1964/87)

>Κείμενο μετά την ψηφοφορία στο ΕΚ>

4α. Η τιμή στόχου για μια ορισμένη ποσότητα μη εκκοκκισμένου βαμβακιού ισχύει καθόλη τη διάρκεια της συγκεκριμένης περιόδου εμπορίας[semigr ] η περίοδος εμπορίας καλύπτει την περίοδο από την 1η Σεπτεμβρίου μέχρι τις 31 Αυγούστου.

(Τροπολογία 13)

ΑΡΘΡΟ 2

Άρθρο 2, παράγραφος 4β (νέα) (Κανονισμός (ΕΟΚ) 1964/87)

>Κείμενο μετά την ψηφοφορία στο ΕΚ>

4β. Η τιμή της διεθνούς αγοράς του εκκοκκισμένου βαμβακιού προσδιορίζεται για ένα προϊόν βαθμού 5 (white middling) το οποίο έχει μήκος ινών 28 χιλιοστά (1- 3/32"), λαμβάνοντας υπόψη τις προσφορές και τις τιμές οι οποίες διαπιστώνονται στο χρηματιστηριακό κέντρο του Λίβερπουλ και εκφράζονται με το Δείκτη Α του εν λόγω χρηματιστηρίου.

(Τροπολογία 14)

ΑΡΘΡΟ 2

Άρθρο 2, παράγραφος 4γ (νέα) (Κανονισμός (ΕΟΚ) 1964/87)

>Κείμενο μετά την ψηφοφορία στο ΕΚ>

4γ. Το δικαίωμα στις ενισχύσεις αποκτάται κατά τη στιγμή του εκκοκκισμού. Η ενίσχυση όμως μπορεί και να προκαταβληθεί ανά πάσαν στιγμήν από την έναρξη της περιόδου εμπορίας μέχρι τη στιγμή της εισόδου του μη εκκοκκισμένου βάμβακα στο εκκοκκιστήριο, υπό τον όρο ότι υπάρχει επαρκής εγγύηση. Το ύψος της προκαταβολής καθορίζεται ως ορισμένο ποσοστό της ενίσχυσης, και υπολογίζεται για κάθε κράτος μέλος, λαμβανομένων υπόψη της προβλεπόμενης παραγωγής μη εκκοκκισμένου βάμβακα στο κράτος μέλος και το αναμενόμενο ύψος της ενίσχυσης. Το υπόλοιπο της ενίσχυσης, εάν υπάρχει, καταβάλλεται μετά τον καθορισμό της πραγματικής παραγωγής σε κάθε κράτος μέλος και αφού εφαρμοσθεί, ενδεχομένως, ο συντελεστής μείωσης της ενίσχυσης. Το υπόλοιπο αυτό καταβάλλεται το αργότερο μέχρι το τέλος της περιόδου εμπορίας.

(Τροπολογία 15)

ΑΡΘΡΟ 3

Παράγραφος 8, πρώτο εδάφιο (Πρωτόκολλο αριθ. 4)

>Αρχικό κείμενο>

8. Η τιμή στόχου καθορίζεται σε 110,73 Εcu/100 kg μη εκκοκκισμένου βάμβακος.

>Κείμενο μετά την ψηφοφορία στο ΕΚ>

8. Η τιμή στόχου καθορίζεται σε 116,38 Εcu/100 kg μη εκκοκκισμένου βάμβακος.

(Τροπολογία 16)

ΑΡΘΡΟ 4

Παράγραφος 8α (Πρωτόκολλο αριθ. 4)

>Αρχικό κείμενο>

8α. Η ενίσχυση στην παραγωγή χορηγείται μόνο στις επιχειρήσεις που αγοράζουν το μη εκκοκισμένο βαμβάκι σε τιμή τουλάχιστον ίση με την ελάχιστη τιμή. Η ελάχιστη τιμή καθορίζεται σε 105,19 Εcu/100 kg μη εκκοκισμένου βάμβακος για την ποιότητα που λαμβάνεται υπόψη στον προσδιορισμό της τιμής στόχου και κατά την έξοδο από τη γεωργική εκμετάλλευση.»

>Κείμενο μετά την ψηφοφορία στο ΕΚ>

8α. Η ενίσχυση στην παραγωγή χορηγείται μόνο στις επιχειρήσεις που αγοράζουν το μη εκκοκισμένο βαμβάκι σε τιμή τουλάχιστον ίση με την ελάχιστη τιμή. Η ελάχιστη τιμή καθορίζεται σε 110,56 Εcu/100 kg μη εκκοκισμένου βάμβακος για την ποιότητα που λαμβάνεται υπόψη στον προσδιορισμό της τιμής στόχου και κατά την έξοδο από τη γεωργική εκμετάλλευση.»

(Τροπολογία 17)

ΑΡΘΡΟ 5

>Αρχικό κείμενο>

Διαγράφεται το σημείο α της παραγράφου 9 δεύτερο εδάφιο του πρωτοκόλλου αριθ. 4.

>Κείμενο μετά την ψηφοφορία στο ΕΚ>

Το Συμβούλιο, με πρόταση της Επιτροπής και μετά από διαβούλευση με το Ευρωπαϊκό Κοινοβούλιο, καθορίζει, για κάθε περίοδο εμπορίας, την τιμή στόχου και την ελάχιστη τιμή του μη εκκοκκισμένου βάμβακος.

(Τροπολογία 18)

ΑΡΘΡΟ 6

Παράγραφος 11 (Πρωτόκολλο αριθ. 4)

>Αρχικό κείμενο>

11. Το αργότερο πριν από την έναρξη της περιόδου εμπορίας 1999/2000, η Επιτροπή διαβιβάζει στο Συμβούλιο έκθεση σχετικά με τη λειτουργία του καθεστώτος χορήγησης ενισχύσεων στον τομέα του βάμβακος. Eάν η έκθεση καταδείξει ότι είναι αναγκαίο, το Συμβούλιο αποφασίζοντας με ειδική πλειοψηφία επί προτάσεως της Επιτροπής και αφού ζητηθεί γνώμη του Ευρωπαϊκού Κοινοβουλίου, αποφασίζει για τις ενδεχόμενες προσαρμογές του καθεστώτος, λαμβανομένης υπόψη της κτηθείσας πείρας στη λειτουργία του εν λόγω συστήματος αφενός και του συστήματος ενίσχυσης των αροτραίων καλλιεργειών αφετέρου.»

>Κείμενο μετά την ψηφοφορία στο ΕΚ>

11. Το αργότερο πριν από την έναρξη της περιόδου εμπορίας 1999/2000, η Επιτροπή διαβιβάζει στο Συμβούλιο έκθεση σχετικά με τη λειτουργία του καθεστώτος χορήγησης ενισχύσεων στον τομέα του βάμβακος. Εάν η έκθεση καταδείξει ότι είναι αναγκαίο, το Συμβούλιο αποφασίζοντας με ειδική πλειοψηφία επί προτάσεως της Επιτροπής και αφού ζητηθεί γνώμη του Ευρωπαϊκού Κοινοβουλίου, αποφασίζει για τις ενδεχόμενες προσαρμογές του καθεστώτος, λαμβανομένης υπόψη της κτηθείσας πείρας στη λειτουργία του εν λόγω συστήματος.»

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για πέμπτη προσαρμογή του καθεστώτος ενίσχυσης για το βαμβάκι που καθιερώθηκε με το πρωτόκολλο αριθ. 4 που προσαρτήθηκε στην Πράξη προσχώρησης της Ελλάδας (COM(95)0035 - C4-0109/95 - 95/0061(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(95) 0035 - 95/0061(CNS)) ((ΕΕ C 94 της 14.4.1995, σελ. 4)),

- έχοντας κληθεί από το Συμβούλιο να γνωμοδοτήσει σύμφωνα με την Πράξη προσχώρησης της Ελλάδας (C4-0109/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (Α4-0108/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. ζητεί από το Συμβούλιο να το ενημερώσει σε περίπτωση που θα αποφάσιζε να αποστεί από το κείμενο όπως το ενέκρινε το Σώμα[semigr ]

3. ζητεί να κληθεί να γνωμοδοτήσει εκ νέου σε περίπτωση που το Συμβουλίο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Προέδρό του να διαβιβάσει την παρούσα γνωμοδότηση στο Συμβούλιο και την Επιτροπή.